laion/Wikipedia-Exotic huggingface dataset:
বাংলাদেশ হোমিওপ্যাথিক মেডিকেল কলেজ ও হাসপাতাল

বাংলাদেশ হোমিওপ্যাথিক মেডিকেল কলেজ ও হাসপাতাল বাংলাদেশের রাজধানী ঢাকায় অবস্থিত একটি সায়ত্বশাসিত মেডিকেল কলেজ। এটি ১৯৪৮ সালে ৫ জুলাই প্রতিষ্ঠিত হয় যা বর্তমানে বাংলাদেশের হোমিওপ্যাথিতে শীর্ষস্থানীয় চিকিৎসাবিজ্ঞান বিষয়ক শিক্ষাপ্রতিষ্ঠান। বাংলাদেশ হোমিওপ্যাথিক মেডিকেল কলেজ ও হাসপাতালটি বাংলাদেশ হোমিওপ্যাথি চিকিৎসা শিক্ষা কাউন্সিল কর্তৃক অনুমোদিত ও ঢাকা বিশ্ববিদ্যালয়ের অধিভুক্ত। এখানে ৪ বছর মেয়াদি ডিএইচএমএস ( ডিপ্লোমা) কোর্স + ৬ মাস ইন্টার্নীসহ ও ৫ বছর মেয়াদি বিএইচএমএস (ব্যাচেলর) কোর্স + ১ বৎসর ইন্টার্নীসহ প্রতি বছর ছাত্র-ছাত্রী ভর্তি করা হয়। বাংলাদেশ হোমিওপ্যাথিক মেডিকেল কলেজ ও হাসপাতাল ভবন নগরীর কেন্দ্রস্থলে বঙ্গ ভবনের দক্ষিণ পাশে ও ওয়ারী সংলগ্ন জয়কালি মন্দির থেকে নির্মিত মেয়র হানিফ ফ্লাইওভারের উত্তর পাশের টয়েনবি সার্কুলার রোডে অবস্থিত। ডিপ্লোমা ডিএইচএমএস (ডিপ্লোমা ইন হোমিওপ্যাথিক মেডিসিন অ্যান্ড সার্জারি) পোস্ট ডিপ্লোমা পিডিটি হোম (পোস্ট ডিপ্লোমা ট্রেনিং ইন হোমিওপ্যাথি) ডিগ্রি বা স্নাতক বিএইচএমএস (ব্যাচেলর অব হোমিওপ্যাথিক মেডিসিন অ্যান্ড সার্জারি) বিভাগ অর্গানন অব মেডিসিন বিভাগ সাইকোলজী বিভাগ সার্জারী বিভাগ হোমিও ফার্মেসী বিভাগ মেটিরিয়া মেডিকা বিভাগ প্যাথলজি বিভাগ ফরেনসিক মেডিসিন বিভাগ প্র্যাকটিস অব মেডিসিন বিভাগ ক্রনিক ডিজিজ বিভাগ রেপার্টরী বিভাগ গাইনী ও অবস্ বিভাগ পদার্থ-রসায়ন ও জীববিদ্যা বিভাগ আ্যনাটমি বিভাগ ফিজিওলজি বিভাগ ফিলোসফি ও হোমিওনিয়মনীতি বিভাগ কমিউনিটি মেডিসিন বিভাগ বাংলাদেশ হোমিওপ্যাথিক মেডিকেল কলেজটি ৪ তলা বিশিষ্ট ভবনে অবস্থিত। ভবনের নীচতলায় প্রশাসনিক অফিস এবং ২য় তলায় ডিএইচএমএস ক্লাসরুম, ছাত্রসংসদের কার্যালয় ও মসজিদ রয়েছে এবং ৩য় তলায় বিএইচএমএস ক্লাশরুম ও ল্যাব সমূহ অবস্থিত। এছাড়া ভবনটির ৪র্থ তলায় কিছু গুরুত্বপূর্ণ ভেষজ উদ্ভিদের সংগ্রহশালা ও অডিটোরিয়াম রয়েছে। যেখানে একসাথে প্রায় পাঁচশত জন লোকের আসনের ব্যবস্থা রয়েছে। এছাড়া কলেজ প্রাঙ্গণে রয়েছে শহীদ মিনার । মেডিকেল কলেজ উন্নত শিক্ষার পাশাপাশি হাসপাতালে মানসম্মত চিকিৎসা সেবা প্রদান করে থাকে। যেখানে আউটডোর ও ইনডোরে রোগী দেখা হয়। আধুনিক যন্ত্রপাতি সাহায্যে প্যাথলজি ল্যাব টেস্ট করা হয়। গ্রন্থাগার কলেজ ভবন কমপ্লেক্সের তৃতীয় তলায় গ্রন্থাগার অবস্থিত। ৫০ জন ধারণ ক্ষমতা বিশিষ্ট এই গ্রন্থাগারটি প্রতি কর্ম দিবসে সকাল ৮টা থেকে রাত ৮টা পর্যন্ত সচল থাকে। গ্রন্থাগারটিতে বিভিন্ন বিষয়ে এক হাজারের বেশি বই রয়েছে। শুরু থেকেই অদ্যাবধি যাঁরা বাংলাদেশ হোমিওপ্যাথিক মেডিকেল কলেজে অধ্যক্ষের দায়িত্ব পালন করেছেন তাদের মধ্যে উল্লেখযোগ্য হলেন: বাংলাদেশ হোমিওপ্যাথি বোর্ড “বাংলাদেশ হোমিওপ্যাথিক মেডিকেল কলেজ” কর্তৃক প্রিন্ট ম্যাগাজিন ‘সূর্য’ (২০১৫): ৩১-৩৩। স্বাস্থ্য অধিদপ্তর।
মধ্য ইউরোপ

মধ্য ইউরোপ বলতে সাধারণত পূর্ব ও পশ্চিম ইউরোপীয় দেশগুলির মধ্যবর্তী অঞ্চলে অবস্থিত দেশগুলিকে বোঝানো হয়ে থাকে। ঐতিহাসিক, সামাজিক ও সাংস্কৃতিক পরিচয় থেকে মধ্য ইউরোপ ধারণার সূত্রপাত। পরে মধ্য ইউরোপ কার্যক্রম, সেন্ট্রোপ ও ভিজগার্ড গ্রুপ সৃষ্টির মধ্য দিয়ে এই অঞ্চলের কৌশলগত উন্নয়ন সাধিত হয়েছে।  অস্ট্রিয়া  চেক প্রজাতন্ত্র  জার্মানি  হাঙ্গেরি  লিশটেনস্টাইন  পোল্যান্ড  স্লোভাকিয়া  স্লোভেনিয়া   সুইজারল্যান্ড  রোমানিয়া (ট্রানসিলভানিয়া ও বুকোভিনা)  সার্বিয়া  ইতালি (দক্ষিণ তাইরল, ত্রেন্তিনো, ত্রিয়েস্তে ও গরিজিয়া, ফ্রিউলি)  ইউক্রেন (ট্রান্সকার্পাতিয়া, গালিসিয়া, ও উত্তর বুকোভিনা) "Regions, Regionalism, Eastern Europe by Steven Cassedy". New Dictionary of the History of Ideas, Charles Scribner's Sons. 2005 "Central Europe — The future of the Visegrad group"। দ্য ইকোনোমিস্ট। ১৪ এপ্রিল, ২০০৫। Zagreb (22-24 November 1996) "http://www.culturelink.org/conf/cultid01/index.html Europe of Cultures: Cultural Identity of Central Europe"। কালচারলিংক নেটওয়ার্ক। Ferran Sáez Mateu "When identity becomes an alibi" Mitchell, Wess (February 26, 2009), "The Mice that Roared: Central Europe Is Reshaping Global Politics"। স্পাইজেল। "Central European Green Corridors – Fast charging cross-border infrastructure for electric vehicles, connecting Austria, Slovakia, Slovenia, Germany and Croatia" (PDF). Central European Green Corridors. October 2014। Shadbolt, Peter (December 11, 2014), "Serbia: the country at the crossroads of Europe"। সিএনএন।
পশ্চিম জার্মানীয় ভাষাসমূহ

পশ্চিম জার্মানীয় ভাষাগুলি মূলত উত্তর সাগরের উপকূল ঘেঁষে গড়ে ওঠে এবং এই এলাকার লোকেরা সমুদ্র পাড়ি দিয়ে অন্য যেসব স্থানে গিয়ে বসতি করেছিল, সেখানেও এই ভাষাগুলির প্রচলন হয়। বর্তমানে ছয়টি আধুনিক ভাষা পশ্চিম জার্মানীয় ভাষার অন্তর্গত: ইংরেজি, ফ্রিজীয়, নেদারল্যান্ডীয় (ওলন্দাজ ও ফ্লেমিশ), আফ্রিকান্স, জার্মান ও য়িদিশ ভাষা। মাতৃভাষাভাষীর সংখ্যা বিচারে চীনা ভাষার পরেই ইংরেজি ভাষার স্থান। আর বিশ্বে সবচেয়ে বেশি ব্যবহৃত দ্বিতীয় ভাষাও ইংরেজি। ফ্রিজীয় ভাষার ধ্বনিব্যবস্থার সাথে ইংরেজির অনেক মিল আছে। তবে এ ভাষাটি বর্তমানে কেবল উত্তরাঞ্চলীয় নেদারল্যান্ড্‌স ও উত্তর-পশ্চিম জার্মানিতে প্রচলিত। নেদারল্যান্ড্‌সের ওলন্দাজ ভাষা ও বেলজিয়ামের ফ্লেমিশ ভাষাকে একত্রে নেদারল্যান্ডীয় ভাষা বলা হয়। এগুলি গঠনগতভাবে একই ভাষা, তবে ফ্লেমিশ ভাষায় ঔপভাষিক বৈচিত্র্য বেশি। নেদারল্যান্ডীয় ভাষা থেকে উদ্ভূত একটি ভাষা আফ্রিকান্স, ইউরোপ থেকে বহু দূরে, দক্ষিণ আফ্রিকায় প্রচলিত। আফ্রিকান্স ভাষায় স্থানীয় বিভিন্ন বান্টু ভাষার প্রভাব পড়েছে। জার্মান ভাষা জার্মানি ও অস্ট্রিয়ার রাষ্ট্রভাষা এবং সুইজারল্যান্ডের তিনটি সরকারী ভাষার একটি। ইংরেজি ও ফরাসির পরে জার্মান ভাষা বিশ্বের সবচেয়ে বেশি অধীত ও ব্যবহৃত দ্বিতীয় ভাষা। ৬ষ্ঠ শতকে উচ্চ জার্মান ব্যঞ্জনধ্বনি সরণের ফলে উচ্চ জার্মান উপভাষাগুলি নেদারল্যান্ডীয় ভাষা ও নিম্ন-জার্মান ভাষাগুলি থেকে পৃথক হয়ে যায়। আদি-জার্মান ভাষায় লাতিন ভাষার বড় রকমের প্রভাব ছিল, কেননা তখনকার দিনে লেখালেখি মূলত ধর্মালয়গুলিতেই সীমাবদ্ধ ছিল। মধ্যযুগের শেষ দিকে এসে ইউরোপে ব্যবসা-বাণিজ্যের প্রসারের সাথে সাথে জার্মান ভাষা ফরাসি ভাষা থেকে অনেক শব্দ ঋণ নেয়। আধুনিক যুগে এসে লিখিত জার্মান ভাষা একটি আদর্শ রূপ ধারণ করলেও জার্মান মৌখিক উপভাষাগুলির মধ্যে বেশ ভালমতোই পার্থক্য রয়ে গেছে। য়িদ্দিশ ছিল মধ্য ও পূর্ব ইউরোপে বসবাসকারী ইহুদীদের ভাষা। জার্মানীয় ভাষা হলেও এতে বিভিন্ন রোমান্স ভাষা, হিব্রু-আরামীয় ভাষা ও স্লাভীয় ভাষাগুলির প্রচুর উপাদান ছিল। য়িদিশ ভাষায় প্রায় ১ কোটিরও বেশি লোক কথা বলতেন। কিন্তু দ্বিতীয় বিশ্বযুদ্ধের সময় হলোকস্টে এদের অধিকাংশকেই নাৎসিরা হত্যা করে।
উত্তর সাগর

উত্তর সাগর আটলান্টিক মহাসাগরের একটি প্রান্তীয়, ভূভাগীয় সাগর, যেটি ইউরোপীয় মহীসোপানের উপর অবস্থিত। সাগরটির পূর্বে নরওয়ে ও ডেনমার্ক, পশ্চিমে স্কটল্যান্ড ও ইংল্যান্ড, এবং দক্ষিণে জার্মানি, নেদারল্যান্ড্‌স, বেলজিয়াম ও ফ্রান্স। সাগরটি উত্তর-দক্ষিণে প্রায় ৯৭০ মাইল ও পূর্ব-পশ্চিমে প্রায় ৫৬০ মাইল দীর্ঘ এবং এর আয়তন প্রায় ৫,৭৫,০০০ বর্গকিমি। উত্তর সাগর ঐতিহাসিকভাবে জার্মান মহাসমুদ্র বা জার্মানীয় সাগর নামেও পরিচিত ছিল। লাতিন ভাষায় এর নাম Mare Germanicum (মারে গের্মানিকুম)। ইউরোপের অনেক গুরুত্বপূর্ণ নদী উত্তর সাগরে পতিত হয়েছে। এমনকি বাল্টিক সাগরের পানিও এই উত্তর সাগরের মাধ্যমেই নিষ্কাশিত হয়। উত্তর সাগর পূর্বে স্কাগেরাট প্রণালী ও কাটেগাট প্রণালীর মাধ্যমে বাল্টিক সাগরের সাথে যুক্ত। সাগরটি পশ্চিমে ডোভার প্রণালীর মাধ্যমে ইংলিশ চ্যানেল হয়ে এবং উত্তরে নরওয়েজীয় সাগরের মাধ্যমে আটলান্টিক সাগরের সাথে যুক্ত। বহু যুগ ধরেই উত্তর সাগর বিশ্বের অন্যতম গুরুত্বপূর্ণ বাণিজ্যপথ এবং এর আশেপাশের দেশগুলির জন্য মূল্যবান সম্পদের ভাণ্ডার। তবে অর্থনৈতিক গুরুত্বের পাশাপাশি এর পরিবেশগত অবস্থাও বর্তমানে ভাবনার বিষয়। উত্তর সাগর গড়ে ১০০ মিটার গভীর; তবে এটি কোন কোন এলাকায় ৭০০ মিটার পর্যন্ত গভীর হতে পারে, আবার কোথাও কোথাও এর গভীরতা মাত্র ১৫ মিটারও হতে পারে। উত্তর সাগর তিনটি ভূগাঠনিক প্লেটের সংযোগস্থলের উপর অবস্থিত, ফলে এখানে ভূমিকম্প ও ক্ষুদ্র আকারের সুনামি হতে পারে। তবে সাগরটির উপকূলের গঠন ভূগঠনপ্রণালী নয়, বরং হৈমবাহিক সঞ্চালনের ফলাফল। উত্তর সাগরের উত্তর তটরেখা সুউচ্চ খাড়া ঢাল ও এদের মধ্যবর্তী খাঁড়ি বা ফিয়র্ড নিয়ে গঠিত; অন্যদিকে এর দক্ষিণ উপকূলের বৈশিষ্ট্য বালুকাময় বেলাভূমি ও সমতল কর্দমভূমি। দক্ষিণের এই সমতল এলাকাগুলি ঝড়ের সময় সহজেই সাগরের পানিতে প্লাবিত হতে পারে, তাই উত্তর সাগরের দক্ষিণ উপকূলকে রক্ষা করার জন্য বিস্তৃত ডাইক ব্যবস্থা নির্মাণ করা হয়েছে। উত্তর সাগরের নৌপরিবহন ইউরোপীয় সভ্যতার উন্নয়নে ব্যাপক ভূমিকা রেখেছে। রোমান ও ভাইকিঙেরা উভয়েই সাগরটিকে করায়ত্ত করতে চেয়েছিল। হানজেয়াটিক লিগ ও নেদারল্যান্ড্‌স উত্তর সাগরের বাণিজ্য নিয়ন্ত্রণ করতে চেয়েছিল। উত্তর সাগরে আধিপত্যে স্থাপনের মধ্য দিয়েই পরাক্রমশালী নৌশক্তি হিসেবে যুক্তরাজ্যের আবির্ভাব ঘটে। বর্তমানে উত্তর সাগরের সামরিক গুরুত্ব কমে গিয়ে এর অর্থনৈতিক গুরুত্ব বেড়ে গিয়েছে। ঐতিহ্যবাহী অর্থনৈতিক কর্মকাণ্ড যেমন মৎস্যশিকার ও নৌপরিবহন বৃদ্ধি পেয়েছে। সাম্প্রতিককালে শক্তির অন্যান্য উৎস যেমন জীবাশ্ম জ্বালানি ও বায়ু শক্তি আবিষ্কৃত হয়েছে এবং এগুলি আহরণের বিভিন্ন উপায় খুঁজে বের করা হয়েছে। Royal Belgian Institute of Natural Sciences (২০০২–২০০৭), MUMM North Sea facts, ২ জুন ২০০৮ তারিখে মূল থেকে আর্কাইভ করা, সংগ্রহের তারিখ জুলাই ১৯, ২০০৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: তারিখ বিন্যাস (link) Answers Corporation (২০০৭), North Sea: Definition and Much More from Answers.com, সংগ্রহের তারিখ জুলাই ১৯, ২০০৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) OSPAR Commission, for the protection of the marine environment of the North-East Atlantic. (২০০৭), Geography, hydrography and climate, সংগ্রহের তারিখ জুলাই ১৯, ২০০৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "The North Sea was known as the German Ocean until the early 20th C., when hostilities with Germany meant this name became politically unacceptable in Britain." in [১] ওয়েব্যাক মেশিনে আর্কাইভকৃত ২২ নভেম্বর ২০০৯ তারিখে
১৩তম মেরিল-প্রথম আলো পুরস্কার

১৩তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের ত্রয়োদশ আয়োজন। ২০১০ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১১ সালে ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন জাহিদ হাসান। এ বছর মেরিল-প্রথম আলো আজীবন সম্মাননা পুরস্কার প্রদান করা হয় সঙ্গীতজ্ঞ ফিরোজা বেগমকে। নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে। ফিরোজা বেগম ৩৫তম জাতীয় চলচ্চিত্র পুরস্কার (বাংলাদেশ) আল মামুন, শফিক (২২ মার্চ ২০১৮)। "মেরিল-প্রথম আলো পুরস্কার ১৯৯৮-২০১৬: ফিরে দেখা"। দৈনিক প্রথম আলো। সংগ্রহের তারিখ ১ এপ্রিল ২০১৮।  "কিছু টুকিটাকি..."। দৈনিক প্রথম আলো। ৭ মে ২০১৫। সংগ্রহের তারিখ ১ এপ্রিল ২০১৮।  "আজীবন সম্মাননা পেলেন ফিরোজা বেগম"। www.prothom-alo.com। ২৯ এপ্রিল ২০১১। ২০১৯-০৭-১৫ তারিখে মূল থেকে আর্কাইভ করা। সংগ্রহের তারিখ ২০১৯-০৭-১৫।
১৪তম মেরিল-প্রথম আলো পুরস্কার

১৪তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের চতুর্দশ আয়োজন। ২০১১ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১২ সালের ২৬শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন চঞ্চল চৌধুরী, নুসরাত ইমরোজ তিশা ও মোশাররফ করিম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় মুস্তফা মনোয়ারকে। ২০১২ সালের ২৯শে মার্চ চূড়ান্ত মনোনয়নয় প্রকাশিত হয়। নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে। মুস্তফা মনোয়ার ৩৬তম জাতীয় চলচ্চিত্র পুরস্কার (বাংলাদেশ) "Meril- Prothom Alo award on Maasranga Television"। দ্য ডেইলি স্টার (ইংরেজি ভাষায়)। ২৮ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  "Constellation of stars"। ঢাকা মিরর (ইংরেজি ভাষায়)। ২৯ এপ্রিল ২০১২। সংগ্রহের তারিখ ২ এপ্রিল ২০১৮।  আল মামুন, শফিক (২২ মার্চ ২০১৮)। "মেরিল-প্রথম আলো পুরস্কার ১৯৯৮-২০১৬: ফিরে দেখা"। দৈনিক প্রথম আলো। সংগ্রহের তারিখ ২ এপ্রিল ২০১৮।  "কিছু টুকিটাকি..."। দৈনিক প্রথম আলো। ৭ মে ২০১৫। সংগ্রহের তারিখ ২ এপ্রিল ২০১৮।  কামরুজ্জামান (২৯ মার্চ ২০১২)। "তারায় তারায় যুদ্ধ"। দৈনিক প্রথম আলো। সংগ্রহের তারিখ ২ জুন ২০২০। [স্থায়ীভাবে অকার্যকর সংযোগ]
আইএসও ৬৩৯-১ কোডের তালিকা

আইএসও ৬৩৯ হল একটি প্রমিত নামকরণ পদ্ধতি যার দ্বারা ভাষাকে শ্রেণীভুক্ত করা হয়। প্রত্যেকটি ভাষাকে লাতিন লিপির ছোট হাতের দুই বর্ণ (৬৩৯-১) বা তিন বর্ণ (৬৩৯-২ এবং ৬৩৯-৩) দিয়ে চিহ্নিত করা হয়। নিচের সারণিতে পরপর যেভাবে তথ্য দেওয়া হল: রঙিন ঘর : উইকিপিডিয়াতে বিভিন্ন ভাষা পরিবারের জন্য ব্যবহৃত রঙ ভাষা পরিবার : ভাষার পরিবার বা গোষ্ঠি ভাষার নাম : বাংলায় ভাষাটির নাম ভাষার স্থানীয় নাম : সেই ভাষায় ভাষাটির নাম আইএসও ৬৩৯-১ কোড : দুই বর্ণের আইএসও ৬৩৯-১ কোড, আইএসও ৬৩৯ ম্যাক্রোল্যাঙ্গুয়েজ-এ প্রত্যেকটি ভাষার জন্য একটি করে কোড আইএসও ৬৩৯-২ কোড : ৬৩৯-১ ভাষাগুলির জন্য তিন-বর্ণের ৬৩৯-২ কোড আইএসও ৬৩৯-২ (ইং) : ৬৩৯-১ ভাষাগুলির জন্য তিন-বর্ণের ৬৩৯-২ কোড, কিন্তু কিছু ক্ষেত্রে ইংরেজি নামের পরিপ্রেক্ষিতে সংক্ষিপ্ত কোড দেওয়া হয়েছে (আলাদা কোডগুলি গাঢ়ভাবে লেখা) আইএসও ৬৩৯-৩ কোড : তিন-বর্ণের ৬৩৯-২ কোডের সমান, সঙ্গে আইএসও ৬৩৯ ম্যাক্রোল্যাঙ্গুয়েজ-এ লিপিভুক্ত ভাষার সংখ্যা টিকা : বিশেষ মন্তব্য ইউনিকোড আইএসও ৬৩৯ কোডের তালিকা কভার, রবিন। "কোড ফর রেপ্রেসেন্টেশান অফ দ্য নেমস অফ ল্যাঙ্গুয়েজেস। ফ্রম আইএসও ৬৩৯, রিভাইসড ১৯৮৯"। xml.coverpages.org (ইংরেজি ভাষায়)। সংগ্রহের তারিখ ২১ মার্চ ২০১৮।  "কোডের পরিবর্তন"। আইএসও ৬৩৯-২ (ইংরেজি ভাষায়)। লাইব্রেরি অফ কংগ্রেস। সংগ্রহের তারিখ ৬ এপ্রিল ২০১২।  আইএসও কোডের অনুমোদিত তালিকা (ইংরেজি)
১৫তম মেরিল-প্রথম আলো পুরস্কার

১৫তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের পঞ্চদশ আয়োজন। ২০১২ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৩ সালের ২৫শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন চঞ্চল চৌধুরী ও মোশাররফ করিম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় সঙ্গীতজ্ঞ রামকানাই দাশকে। নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে। রামকানাই দাশ মামুন - ঘেটু পুত্র কমলা মেঘলা - উত্তরের সুর ৩৭তম জাতীয় চলচ্চিত্র পুরস্কার (বাংলাদেশ) "Meril- Prothom Alo award on Maasranga Television"। দ্য ডেইলি স্টার (ইংরেজি ভাষায়)। ২৮ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  "Constellation of stars"। ঢাকা মিরর (ইংরেজি ভাষায়)। ২৯ এপ্রিল ২০১২। সংগ্রহের তারিখ ২ এপ্রিল ২০১৮।  আল মামুন, শফিক (২২ মার্চ ২০১৮)। "মেরিল-প্রথম আলো পুরস্কার ১৯৯৮-২০১৬: ফিরে দেখা"। দৈনিক প্রথম আলো। সংগ্রহের তারিখ ২ এপ্রিল ২০১৮।  "কিছু টুকিটাকি..."। দৈনিক প্রথম আলো। ৭ মে ২০১৫। সংগ্রহের তারিখ ২ এপ্রিল ২০১৮।
শ্বাপদ

শ্বাপদ শব্দের আভিধানিক অর্থ মাংসাশী হিংস্র প্রাণী। কিন্তু শ্বাপদ শব্দের মূল অর্থ কুকুরের পদ বা কুকুরের পা। ‘শ্বা’ সংস্কৃত শব্দ। এর অর্থ কুকুর। সুতরাং যে সকল জীবজন্তুর পদ বা পা কুকুরের মতো তারাই শ্বাপদ। কিন্তু বাংলা ভাষায় শ্বাপদ বলতে হিংস্র জীবজন্তুই বোঝায়। এ অর্থে বাঘ, সিংহ, ভল্লুক প্রভৃতিও শ্বাপদ।
কনরাড ডুডেন

কনরাড আলেক্সান্ডার ফ্রিড্‌রিশ ডুডেন (জার্মান: Konrad Alexander Friedrich Duden) (৩রা জানুয়ারি, ১৮২৯ – ১লা আগস্ট, ১৯১১) ছিলেন একজন জার্মান স্কুল শিক্ষক যিনি পরবর্তীতে ভাষাতাত্ত্বিক (philologist)-এ পরিণত হন। তিনি জার্মান ভাষার বিখ্যাত ডুডেন অভিধানের প্রতিষ্ঠাতা ছিলেন। ডুডেন ১৮৮০ সালে ফোলষ্টেনডিগেস ওর্টোগ্রাফিশেস ভ্যোর্টারবুখ ডের ডয়চেন ষ্প্রাখে (Vollständiges Orthographisches Wörterbuch der deutschen Sprache) তথা "জার্মান ভাষার পূর্ণাঙ্গ বানান অভিধান" প্রকাশ করেন। এতে ১৮৭ পৃষ্ঠায় প্রায় ২৮,০০০ শব্দ ছিল। ১৯০২ সালে জার্মান আইনসভার নিম্ন কক্ষ বুন্ডেস্‌রাট ("Bundesrat") ডুডেনের নিয়মগুলি সরকারী নথিপত্রে অনুসরণ বাধ্যতামূলক ঘোষণা করে। অস্ট্রীয়-হাঙ্গেরীয় সাম্রাজ্য এবং সুইজারল্যান্ডেও শীঘ্রই একই নীতি অনুসৃত হয়। Anleitung zur Rechtschreibung, 18?? (Second Edition, 1878) Die deutsche Rechtschreibung. Abhandlung, Regeln und Wörterverzeichnis, Leipzig 1872 (so-called Schleizer Duden) Vollständiges Orthographisches Wörterbuch der deutschen Sprache, 1880 আইএসবিএন ৩-৪৪৬-২০৪৭৮-৪ Etymologie der neuhochdeutschen Sprache, 1893 "Konrad Duden"। Wikipedia (ইংরেজি ভাষায়)। ২০২২-১১-০৯।  Dickens, Charles (২০০৮-১২-১১)। Wherein Nicholas at length encounters his Uncle, to whom he expresses his Sentiments with much Candour. His Resolution। Oxford University Press।  손경호 (2013-06)। "Organization and Activities of the Student Volunteer Force at Incheon during the Korean War"। military history। null (87): 25–51। আইএসএসএন 1598-317X। ডিওআই:10.29212/mh.2013..87.25।  এখানে তারিখের মান পরীক্ষা করুন: |তারিখ= (সাহায্য) উইকিমিডিয়া কমন্সে কনরাড ডুডেন সংক্রান্ত মিডিয়া রয়েছে।
প্রতিপাল্য প্রাণী

জীববিজ্ঞানের পরিভাষায় প্রতিপাল্য প্রাণী (ইংরেজি: Altricial) বলতে সেইসব প্রাণীকে বোঝায় যাদের নবজাতকেরা ডিম ফোটা বা জন্মের পরপর স্বাধীনভাবে চলাচলে অক্ষম হয় এবং যাদেরকে বেশ কিছু সময় খাদ্য ও সুরক্ষা দিয়ে প্রতিপালন করতে হয়। প্রতিপাল্য প্রাণীদের নবজাতকদের বেশির ভাগ সময় চোখ ফুটতে দেরি হয় (পাখিদের ক্ষেত্রে), গায়ে পালক বা লোম থাকে না এবং এরা নিজে নিজে খাবার সংগ্রহ করে বেঁচে থাকতে পারে না। বক, চড়ুই, বাজ, পেঁচা, কোকিল জাতীয় পাখিদের প্রজাতি এবং স্তন্যপায়ী প্রাণীদের মধ্যে মার্সুপিয়াল ও তীক্ষ্ণদন্তী প্রাণীসহ কুকুর, বিড়াল ও মানুষও প্রতিপাল্য প্রাণীদের দলে পড়েছে। Peter P. Calow, সম্পাদক (২০০৯), Blackwell's Concise Encyclopedia of Ecology, John Wiley & Sons উদ্ধৃতি টেমপ্লেট ইংরেজি প্যারামিটার ব্যবহার করেছে (link) অকালপক্ক প্রাণী নীড়বাসী প্রাণী নীড়ত্যাগী প্রাণী
অকালপক্ক প্রাণী

জীববিজ্ঞানের পরিভাষায় অকালপক্ক প্রাণী (ইংরেজি: Precocial) বলতে সেইসব প্রাণীদেরকে বোঝায় যাদের নবজাতকেরা উন্মুক্ত চোখ (পাখিদের ক্ষেত্রে) ও স্বাধীন চলনের ক্ষমতা নিয়ে জন্মায় ও খাদ্য সংগ্রহের কৌশল দ্রুত রপ্ত করে। এদেরকে বেশি দিন প্রতিপালন করা লাগে না। পাখিদের মধ্যে মুরগী ও হাঁসের বাচ্চারা অকালপক্ক হয়। স্তন্যপায়ীদের মধ্যে খুরযুক্ত প্রাণী যেমন ঘোড়া, গরু, ইত্যাদি অকালপক্ক হয়। Peter P. Calow, সম্পাদক (২০০৯), Blackwell's Concise Encyclopedia of Ecology, John Wiley & Sons উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রতিপাল্য প্রাণী নীড়বাসী প্রাণী নীড়ত্যাগী প্রাণী
নীড়বাসী প্রাণী

জীববিজ্ঞানের পরিভাষায় নীড়বাসী প্রাণী (ইংরেজি: Nidicolous) বলতে সেইসব প্রাণীকে বোঝায় যাদের নবজাতকেরা জন্মের পরে বেশ কিছু সময় তার বাসস্থলে (পাখির বাচ্চাদের ক্ষেত্রে নীড়ে) থাকে। এসময় তারা বাবা-মা কিংবা প্রতিপালকের কাছ থেকে খাদ্য, সুরক্ষা ও বেঁচে থাকার জন্য দক্ষতা অর্জন করে। জার্মান জীববিজ্ঞানী লোরেনৎস ওকেন ১৮১৬ সালে প্রথম পাখিদের শ্রেণীকরণ করতে গিয়ে "নীড়বাসী" (জার্মান: Nesthocker নেস্‌ট্‌হকা) ও "নীড়ত্যাগী" (জার্মান: Nestflüchter নেস্‌ট্‌ফ্ল্যুখ্‌টা) পরিভাষা দুইটি ব্যবহার করেন। বেশির ভাগ স্তন্যপ্রায়ী প্রাণী এবং বহুসংখ্যক পাখির প্রজাতি নীড়বাসী হয়। সংখ্যাগরিষ্ঠ নীড়বাসী প্রাণী প্রতিপাল্য প্রাণী হয়ে থাকে। জীবনচক্রে নীড়বাসী প্রাণীর মস্তিষ্ক প্রাথমিক আয়তনের ৮-১০ গুণ বৃদ্ধি পায়; অন্যদিকে নীড়ত্যাগী প্রাণীদের মস্তিষ্ক প্রাথমিক আয়তন থেকে দেড় থেকে আড়াই গুণ বৃদ্ধি পায় Peter P. Calow, সম্পাদক (২০০৯), Blackwell's Concise Encyclopedia of Ecology, John Wiley & Sons উদ্ধৃতি টেমপ্লেট ইংরেজি প্যারামিটার ব্যবহার করেছে (link) Starck, J. (১৯৯৮)। Avian Growth and Development। Oxford Oxfordshire: Oxford University Press। আইএসবিএন 0-19-510608-3।  Grene, M. (1974). The understanding of nature: Essays in the philosophy of biology. Dordrecht: Reidel Pub. Sutter, E. (1951). Growth and differentiation of the brain in nidifugous and nidicolous birds. Uppsala: Almqvist & Wiksell. নীড়ত্যাগী প্রাণী অকালপক্ক প্রাণী প্রতিপাল্য প্রাণী
নীড়ত্যাগী প্রাণী

নীড়ত্যাগী প্রাণী (ইংরেজি: Nidifugous) বলতে সেসব প্রাণীকে বোঝায় যাদের নবজাতকেরা ডিম ফোটা বা জন্ম নেওয়ার পরে স্বল্প সময়ের মধ্যেই তাদের নীড় (পাখিদের ক্ষেত্রে) বা জন্মস্থল ছেড়ে চলে যায় ও স্বাধীনভাবে বসবাস করতে পারে। অতীতে নীড়ত্যাগী ও অকালপক্ক প্রাণীদেরকে একই বলে মনে করা হত। এটা ঠিক যে সব নীড়ত্যাগী প্রাণীই অকালপক্ক (অর্থাৎ তারা উন্মুক্ত চোখ ও স্বাধীনভাবে চলাচলের ক্ষমতা নিয়ে জন্ম নেয়)। কিন্ত সব অক্কালপক্ক প্রাণীই নীড়ত্যাগী নয়; এদের কেউ কেউ জন্মস্থল বা নীড়ে থেকে যেতে পারে এবং সেক্ষেত্রে এদেরকে নীড়বাসী প্রাণী হিসেবেই গণ্য করা হয়। জার্মান জীববিজ্ঞানী লোরেনৎস ওকেন ১৮১৬ সালে প্রথম পাখিদের শ্রেণীকরণ করতে গিয়ে নীড়বাসী (জার্মান: Nesthocker ‘’নেস্‌ট্‌হকা’’) ও নীড়ত্যাগী (জার্মান: Nestflüchter ‘’নেস্‌ট্‌ফ্ল্যুখ্‌টা’’) পরিভাষাদ্বয় ব্যবহার করেন। নীড়ত্যাগী প্রাণীদের মস্তিষ্ক সমগ্র জীবদ্দশায় প্রাথমিক আয়তন থেকে দেড় থেকে আড়াই গুণ বৃদ্ধি পায়। তুলনামূলকভাবে নীড়বাসী প্রাণীদের মস্তিষ্ক আয়তনে অনেক বেশি, প্রায় ৮-১০ গুণ বৃদ্ধি পায়। পানিকাটা পাখি, হাঁসজাতীয় পাখি ও মুরগীজাতীয় পাখির প্রজাতিরা সাধারণত নীড়ত্যাগী হয়। Peter P. Calow, সম্পাদক (২০০৯), Blackwell's Concise Encyclopedia of Ecology, John Wiley & Sons উদ্ধৃতি টেমপ্লেট ইংরেজি প্যারামিটার ব্যবহার করেছে (link) Starck, J. (১৯৯৮)। Avian Growth and Development। Oxford Oxfordshire: Oxford University Press। আইএসবিএন 0-19-510608-3।  Grene, M. (1974). The understanding of nature: Essays in the philosophy of biology. Dordrecht: Reidel Pub. Sutter, E. (1951). Growth and differentiation of the brain in nidifugous and nidicolous birds. Uppsala: Almqvist & Wiksell. নীড়বাসী প্রাণী অকালপক্ক প্রাণী প্রতিপাল্য প্রাণী
জয়শ্রী বর্মণ

জয়শ্রী বর্মণ(ইংরেজি: Jayasri Burman) (জন্ম ১৯৬০) একজন ভারতীয় চিত্রশিল্পী। তিনি পৌরাণিক কাহিনীগুলির উপর ভিত্তি করে চিত্রাংকনের জন্য বিখ্যাত। ১৯৮৫ সালে, ভারত সরকার তাকে ন্যাশনাল অ্যাওয়ার্ড সম্মান দ্বারা ভূষিত করে। জয়শ্রী বর্মণ জন্মগ্রহণ করেন ভারতের কলকাতায়। অঙ্কনের সঙ্গে জড়িত ছোট বেলা থেকে, প্রথম অঙ্কন প্রতিযোগিতায় নাম দেন যখন তিনি ক্লাস থ্রিতে পরেন। তার প্রিয় বন্ধু ওপুমা, লেখক পূর্ণেন্দু পত্রীর কন্যা, প্রথম পুরস্কার পেয়েছিল। তার জন্য খুশি ছিলেন কিন্তু কেন তিনি ভাল আঁকতে পারলেন না তাই তিনি অসুখী। সে দিন থেকে, তিনি অঙ্কনে মন দেন আর জানতেন যে তিনি বড় হয়ে একজন শিল্পী হবেন তাই তিনি ভিন্নভাবে পোশাক পড়া, ফ্যাব্রিক পেইন্ট দিয়ে তার সাদা ক্যানভাস জুতোতে আঁকা। তারপর, তিনি কলকাতার ভিসুয়াল কলেজ অব আর্টের পাশাপাশি শান্তিনিকেতনে কলা ভবন থেকে শিল্পে প্রাথমিক শিক্ষা লাভ করেন। ১৯৮৪ সালে, তিনি ফ্রান্সে গিয়ে শিক্ষক সিজারজির (ইংরেজি: Monsieur Ceizerzi) নিকট চারুকলারও অধ্যয়ন করেন। কিংবদন্তি, ক্ষুদ্রাকৃতি, জাতি রূপ এবং প্রকৃতি থেকে অনুপ্রেরণা তোলার মাধ্যমে তিনি প্রাণবন্ত চিত্রকল্পসমূহ তৈরি করেন যেখানে নদী, পাখি, প্রাণী, ফুল, ফল, দেব-দেবীর আবির্ভাব হয়, প্রতিটি সময় একটি ভিন্ন কেন্দ্রবিন্দু এবং সামান্য পার্থক্যের সাথে। জয়শ্রী বর্মণের প্রসারিত পরিবারে অনেক বিখ্যাত শিল্পী রয়েছেন: তার স্বামী পরেশ মাইতি তিনি ভারতে এবং অন্য দেশে তার শিল্পের প্রদর্শনী করেছেন এবং বিভিন্ন পুরস্কারও জিতেছেন। তার কাকা চিত্রশিল্পী শক্তি বর্মণ ফ্রান্সে বসবাস ও কাজ করেন, বিভিন্ন পুরস্কারও জিতেছেন; এবং তার ভগিনী, মায়া বর্মণ, একজন উল্লেখযোগ্য শিল্পী। ২০০৫ সালে, তিনি তার এই সমস্ত পরিবারের শিল্পীদের কাজ, "দ্যা ফেমিলি” (ইংরেজি: "The Family"), নামক একটি প্রদর্শনী তৈরি করাতে সাহায্য করেন। দিল্লি, কলকাতা, মুম্বাই, বেঙ্গালুরু এবং ভারতের অন্যান্য শহরগুলিতে বেশ কয়েকটি একাকী ও দলের অনুষ্ঠানগুলিতে জয়শ্রী বর্মণের কাজ প্রদর্শিত হয়েছে। তিনি আন্তর্জাতিক প্রকল্প ও কর্মশালাগুলিতেও অংশগ্রহণ করেছেন যেমন জার্মানিতে ট্রিনিয়েল (ইংরেজি: Triennale) এবং কিছু প্রদর্শনী লন্ডনে। তার কাজ এনজিএমএ (ইংরেজি: NGMA Delhi) দিল্লি সহ সরকারি ও বেসরকারী সংগ্রহ অনুষ্ঠিত হয়। জয়শ্রী বর্মণ, তার চিত্রকলায় ব্যথা, আনন্দ, স্বপ্ন এবং জীবনের ভয়ের উপর দৃষ্টি নিবদ্ধ করেন। তার চিত্রে জল রং, তেল, প্রাকৃতিক রঙ্গক, অনচ্ছ জলরঙের মিশ্রণ এবং রঙের পেন্সিল সহ মিশ্র মাধ্যম ব্যবহার রয়েছে। ১৯৭৯ সালে, অসাধারণ মেধার জন্য পুরস্কার, বার্ষিক প্রদর্শনীতে কলেজ অফ ভিসুয়াল আর্টস, টেম্পার (ইংরেজি: Tempera)। ১৯৮৫ সালে,ভারত সরকার দ্বারা তার চিত্রকলার জন্য ন্যাশনাল অ্যাওয়ার্ড প্রদান করেছে। ১৯৮৭ সালে,সার্টিফিকেট অফ মেরিট অল ইন্ডিয়া ইউথ আর্ট এক্সজিবিশান। "Jayasri Burman"। www.gallerienvya.com। সংগ্রহের তারিখ ০৪ এপ্রিল ২০১৮।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "Honours and Awards"। www.saffronart.com। সংগ্রহের তারিখ ০৪ এপ্রিল ২০১৮।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Earliest memory"। www.indiatoday.in। সংগ্রহের তারিখ ০৪ এপ্রিল ২০১৮।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Summary"। www.saffronart.com। সংগ্রহের তারিখ ০৪ এপ্রিল ২০১৮।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Sakti Burman Profile,Interview and Artworks"[১]. Retrieved ২৮ মার্চ ২০১৮